ลักษณะร้าน + บรรยากาศ 
ร้านจะเป็นร้านายไอศครีมโดยเฉพาะ โดยจะมีทั้งแบบขายปลีกหน้าร้านและขายส่งไปตามที่ต่างๆ หากขับไปตามท้องถนนก็จะเห็นร้านไอศครีมยี่ห้อนี้ไม่มากก็น้อย 555+
สำหรับร้านนี้หน้าร้านจะตั้งอยู่ติดถนนใหญ่เลย มีถังไอศครีมวางไว้อยู่อย่างเรียงราย สะดุดตา ภายในร้านมีที่นั่งดี นั่งสบายไม่ร้อนมาก มีพัดลมเป่าพัดคลายร้อย บริการดีสั่งไม่นานได้เลย

ที่ตั้งร้าน
ที่ตั้งร้านจะอยู่บริเวณสี่แยกใกล้ๆกับห้าง Big-C เมืองชล โดยจะอยู่ฝั่งจากทางหนองมนกลับตัวเมืองชล

เมนูเด่นและราคาโดยประมาณ
เมนูเด่นของร้านจะเป็นไอศครีมหลากรสต่างๆ โดยจะมีเมนูให้เลือกกินมากกว่า 16 รส และเครื่องเคียงมากถึง 5 อย่างด้วยกัน

รสชาติไอศครีม
หากเพื่อนๆเลยกินไอศครีมลูกเสือหรือไผ่ทอง ผมขอบอกเลยว่ามันก็แนวๆนั้นแหละ เป็นไอศครีมเนื้ออ่อนๆ เข้าปากแล้วละลายในปาก มีรสชาติหวานตามรสของมันเอง
โดยรสที่ผมกินแล้วอร่อยจะเป็นรส เผือก ที่มีหวามมันหวานของเผือกกำลังดี รสทุเรียนที่มีรสชาติหวานอ่อนๆทานง่ายไม่หนักท้อง และรสชาเขียวที่มีรสหวานชื่นใจปิดท้ายถ้วยนี้ได้ดีครับ

สรุปโดยรวม (เต็ม 10)
ให้ 6 คะแนนครับ ในส่วนของรสชาตินั้นหากจะไปเทียบกับพวกสเวนเซ่นก็คงจะไม่ได้เพราะราคาต่างกัน ทำให้ระดับของรสชาติต่างกันด้วย เอาเป็นว่าร้านนี้เป็นรสชาติที่ทานง่าย ราคาเบาๆ กินได้อย่างสบายกระเป๋าละกันครับ ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  24 / 7 / 56

อย่าลืมมากด Like Fanpage เป็นกำลังใจให้ผมและติดตามข่าวสารได้ที่ http://www.facebook.com/NewKungPhaChim ^o^
ขอบคุณมากครับ ^^
